kardosdrur/scandi-wiki huggingface dataset:
Ebbe Skovsgaard

Ebbe Skovsgaard (født 1947) er en dansk kommunalpolitiker valgt til byrådet i Gladsaxe Kommune. Ebbe blev valgt til byrådet første gang i 2001, og i 2005 blev han gruppeformand for Venstre i Gladsaxe Kommune. Ebbe var 1. viceborgmester i Gladsaxe Kommune fra 15. maj 2006 til 1. jannuar 2014, og blandt andet medlem af Økonomiudvalget, Sundheds- og Handicapudvalget og Erhvervsrådet.

Ebbe er uddannet ingeniør og har i mere end 10 år været direktør for egen virksomhed: Dansk Drift Center ApS, DDC. Det er et rådgivende konsulentfirma, men speciale i effektiv bygningsdrift, energi- og miljøstyring. 

Ebbe er gift og har to voksne drenge.

Eksterne henvisninger 
Personlig hjemmeside 
Dansk Drift Center ApS, DDC 

Kommunalbestyrelsesmedlemmer fra Venstre
Ingeniører fra Danmark
Stjernetræf

Stjernetræf er et tvprogram på TV2. Programmet omhandler kendte Sportsfolk, som konkurrerer mod hinanden. Ofte med Morten Stig Christensen, som vært i programmet.

Deltagerne

Deltagere i 1993

Mænd:
 Christian Frederiksen Kanoroer
 Nicolai Jacobsen Håndboldspiller
 Jens Larsen Volleyballspiller
 Heinz Ehlers Ishockeyspiller
 Thomas Lund Badmintonspiller

Vinder af programmet blev Christian Frederiksen.

Kvinder:
 Bonnie Madsen Fodboldspiller
 Gitte Madsen Håndboldspiller
 Pernille Carlson Golfspiller
 Charlotte Jørgensen Danser
 Karin Ptaszek Tennisspiller

Vinder af programmet blev Gitte Madsen.

Deltagere i 2008

Mænd:
 Mads Larsen Bokser
 Peter Stokkebroe Danser
 Frank Høj Cykelrytter
 Thomas Ebert Roer
 Martin Kirketerp Sejler

Vinder af programmet blev Thomas Ebert.

Kvinder:
 Juliane Elander Rasmussen Roer
 Christina Stokkebroe Danser
 Camilla Stephansen DTC Racerkører
 Linda Villumsen Cykelrytter
 June Fladborg Vandskiløber

Vinder af programmet blev Juliane Elander Rasmussen.

Deltagere i 2009

Mænd:
Mikkel Thygesen Fodboldspiller
Bajram Fetai Fodboldspiller
Lars Rasmussen Håndboldspiller
Kasper Nielsen Håndboldspiller

Vinder af programmet blev i overlegen stil Kasper Nielsen.

Kvinder:
Amanda Moltke-Leth Golfspiller
Trine Troelsen Håndboldspiller
Mie Skov Bordtennisspiller
Lisa Lents Taekwondokæmper

Vinder af programmet blev Mie Skov.

Deltagere i 2010

Mænd:
Patrick Nielsen Bokser
Ken Ilsø Fodboldspiller
Casper Elgaard Racerkører
Chris Christoffersen Basketballspiller

Vinder af programmet blev Patrick Nielsen.

Kvinder:
Jeanette Ottesen Svømmer
Vinni Skovgaard Bokser
Josephine Touray Håndboldspiller
Anne Lolk Roer

Vinder af programmet blev Jeanette Ottesen.

Tv-programmer fra TV 2 Danmark
Gameshows fra Danmark
Sportsprogrammer fra Danmark
Danske tv-serier fra 1990'erne
Danske tv-serier fra 2000'erne
Danske tv-serier fra 2010'erne
Hartlepool United F.C.

Hartlepool United Football Club er en engelsk fodboldklub fra byen Hartlepool i regionen North East England. Klubben spiller i landets tredjebedste række, Football League One, og har hjemmebane på Victoria Park. Klubben blev grundlagt i 1908.

Kendte spillere 
  Peter Beardsley
  Steve Harper
  Rune Lange

Danske spillere 
  Jan Budtz

Eksterne henvisninger 
Klubbens officielle hjemmeside 

Fodboldklubber i England
Etableret i 1908
Hartlepool
Miliegræs (art)

 
Miliegræs (Milium effusum) eller undertiden kaldet almindelig miliegræs er et 50-150 cm højt græs, der vokser på muldbund i løvskove. Blomsterne er samlet i 1-blomstrede småaks.

Beskrivelse 
Miliegræs er en flerårig, urteagtig græsart med en tueformet vækst. Bladene danner en løs tue, og de er ret slappe, flade og helrandede. Oversiden er mørkegrøn, mens undersiden er en smule lysere. Blomstringen sker i juni, hvor man finder blomsterne samlet i småaks, som på deres side danner en åben top. Småaksene har hver især kun én blomst, der er uregelmæssig og mangler både bæger- og kronblade (som sædvenligt hos græsserne). Frugterne er nødder (”korn”).

Rodnettet består af en tæt masse af trævlerødder.

Højde x bredde og årlig tilvækst: 1,00 x 0,50 m (100 x 50 cm/år).

Voksested 

Miliegræs er udbredt i Lilleasien, kaukasus, centralasien, himalaya, Sibirien og Østasien samt i det meste af Europa. I Danmark findes arten almindeligt i de østlige dele af landet, mens den er sjælden i de vestligste dele. Den er knyttet til blandede løvskove og krat, hvor den foretrækker fugtig muldbund.

På skydeområdet i Tranum Plantage findes den sammen med bl.a. alm. brunelle, alm. engelsød, alm. fredløs, alm. gedeblad, alm. hyld, alm. hæg, alm. mangeløv, alm. røn, bølget bunke, dunbirk, gederams, hundeviol, håret frytle, kratfladbælg, lundrapgræs, rødel, stilkeg, storbladet elm og sumphullæbe

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Græs-familien
Skovbundsplanter
Joseph Pulitzer

Joseph Pulitzer (født 10. april 1847 i Makó, Ungarn, død 29. oktober 1911 i Charleston i South Carolina i USA) var en ungarsk-amerikansk journalist og udgiver, der er bedst kendt for at have lagt navn til Pulitzerprisen og for sammen med William Randolph Hearst at have grundlagt sensationsjournalistikken, den såkaldte gule journalistik.

Pulitzer emigrerede til USA i 1864 for at deltage i den amerikanske borgerkrig som kavalerist. Han slog sig ned i New York og havde forskellige job, mens han uddannede sig til jurist. I 1868 blev han journalist ved den tyske avis Westliche Post i St. Louis, fordi han i forbindelse med sin uddannelse havde skrevet en artikel om immigranters hårde vilkår. Han blev valgt til parlamentet i Missouri året efter. I 1878 købte han et par lokale aviser samme sted og i 1883 også New York World, som under hans ledelse blev en vigtig avis med tilknytning til Demokraterne. Han trak sig tilbage i 1887. I 1903 donerede han to millioner dollar til etableringen af School of Journalism ved Columbia University.

Fælles for Pulitzers aviser var kombinationen af kampagnejournalistik, store afsløringer og massiv markedsføring, der skabte et stort publikum. Konkurrencen med New York Morning Journal betød, at New York World optrappede den gule journalistik; sensationsstoffet. Det gjorde sig blandt andet gældende i dækningen af den spansk-amerikanske krig, men resulterede også i, at han generelt ikke var velanset blandt kolleger, da de ikke mente, han stod for god, seriøs journalistik.

Joseph Pulitzer er begravet på Woodlawn Cemetery i Bronx, New York City.

Referencer 

Journalister fra USA
Jøder fra Ungarn
Jøder fra USA
Saint-Martin

Saint-Martin er fransk collectivité d'outre-mer beliggende på den caribiske ø Saint Martin. Øen er delt med det hollandske Sint Maarten. Den franske del optager den nordlige halvdel af øen.

Hovedstaden hedder Marigot, hvor der i 2006 boede 5.700 mennesker.

Franske oversøiske territorier
Tøjdyr

Et tøjdyr, en bamse, et sovedyr eller et krammedyr er legetøj lavet af stof, med et blødt materiale såsom bomuld inden i. Oftest er de formet som dyr. De fremkalder en tryghedsfornemmelse hos brugeren. Ordene bruges næsten synonymt på dansk, og selvom de ofte er udformet som små bjørne, behøver selv ikke en bamse være det. 

Tøjdyr findes i mange størrelser og udformninger, og kan også efterligne kendte børnefilmsfigurer (f.eks. Peter Plys). De kan også være delvist designet af barnet selv, f.eks. Build-A-Bear.

I flere krigsområder har soldater med post-traumatiske stresssymptomer og lignende fået små bamser at sove med, hvilket har beroliget dem, og givet dem en form for tryghed.
Tillige har flere robotproducenter lavet robotter til at hente sårede soldater væk fra slagmarken, med hoved som en bamse, for at give soldaten en tryghedsfornemmelse.

Noter

Se også 
 Skagen Bamsemuseum - Skandinaviens første og eneste bamsemuseum
 Dukke – menneskelignende figur
 Teddybjørn – et tøjdyr oprindeligt opkaldt efter den tidligere amerikanske præsident Theodore Roosevelt
 Schuco Piccolo – tyske bamser produceret fra 1920-1970
 Kæledyr – rigtige dyr, der holdes af lidt samme grund som tøjdyr (selskab, tryghed)

Eksterne henvisninger 

 www.skagensbamsemuseum.dk - website for Skagen Bamsemuseum

Legetøj
Studenteroprøret

Studenteroprøret betegner den bølge af opstande, der fandt sted på omkring 2.000 universiteter i den vestlige verden i den sidste halvdel af 1960'erne, særligt i foråret 1968. Fælles for begivenhederne var de studerendes krav om medindflydelse og brud med den forældede ledelse af universiteterne, der blev betegnet som professorvælde.

Oprørene havde visse fællestræk med ungdomsoprøret, idet begge rummede en kritik af det bestående borgerlige, kapitalistiske samfund. Baggrunden for oprøret var, at en stadig større del af ungdomsårgangene, der også var store i de år, blev optaget på universiteterne med pladsproblemer og mangel på undervisere til følge. De fleste af oprørene fandt sted uden vold. Det første studenteroprør fandt sted ved University of California i Berkeley, USA.

Se også 
 Studenteroprøret på Københavns Universitet
 68'erne

Eksterne henvisninger 
 Den Store Danske Encyklopædi: Studenteroprøret, hentet 13. juni 2015

Politik i 1968
Opstande
Studenteroprøret på Københavns Universitet

Studenteroprøret på Københavns Universitet var en opstand, der fandt sted 19. april 1968, hvor en gruppe studerende besatte Psykologisk Laboratorium ved Københavns Universitet i protest mod manglende medbestemmelse på undervisningen, som de opfattede som forældet og præget af professorvælde.

Oprøret var forbundet til ungdomsoprøret idet det også var en protest mod autoriteter og det etablerede samfund, men adskilte sig ved at have baggrund i konkret forhold på studierne. Antallet af indskrevne studerende var på ti år mere end firedoblet; fra 4.700 studerende i 1958 til 21.500 i 1968. Hverken universitetets fysiske forhold eller de personalemæssige var dog fulgt med udviklingen. Samtidig opfattede gruppe af studerende universitetets styre som dybt forældet.

Oprøret begyndte, da der natten til 21. marts blev malet slagord på en af universitetets mure. Teksten var Bryd Professorvældet og Medbestemmelse nu, hvilket også blev temaet for flere demonstrationer arrangeret af de studerende. De krævede mere indflydelse, bl.a. i studienævnene, hvor de studerende ønskede halvdelen af pladserne. Den 19. april besatte mellem 100 og 150 pyskologistuderende Psykologisk Laboratorium, og 23. april var der en stor demonstration på Frue Plads med omkring 5.000 deltagende. Besættelsen af laboratoriet varede til 26. april.

Studenteroprøret på Københavns Universitet forløb næsten uden vold. Rektor Mogens Fog indledte en dialog med de studerende og imødekom i store træk deres krav. Ved årsfesten 21. november 1968 lykkedes det en gruppe på 50 studerende at få trykt falske adgangskort og tiltvinge sig adgang til festen, der ellers var forbeholdt indbudte gæster fra samfundets top. Den psykologistuderende Finn Ejnar Madsen holdt en tre minutter lang tale, hvori han angreb klassesamfundet og kritiserede at de studerende ikke havde adgang til festen. Efter talen forlod de studerende festen, men uroen fortsatte de følgende år. I 1969 med flere demonstrationer, og i april kom det til optøjer i forbindelse med uddelingen af Sonningprisen. Mogens Fogs kontor blev desuden besat i marts 1970.

Kilder og eksterne henvisninger
 Om Studenteroprøret '68 på Københavns Universitets hjemmeside 
 1960'erne.dk: Studenteroprøret på Københavns Universitet 

Politik i 1968 
Opstande
Ungdomskultur
Københavns Universitet
Ella Maria Bisschop-Larsen

Ella Maria Bisschop-Larsen (født 10. februar 1951) er en dansk biolog, der fra 2006 til 2018 var præsident for Danmarks Naturfredningsforening.

Bisschop-Larsen er uddannet cand.scient. i biologi fra Københavns Universitet. Hun var fra 1979 til 1987 ansat i Miljøstyrelsen, hvor hun arbejdede med risikovurdering af pesticider. I 1987 rykkede hun til Svendborg Kommune, hvor hun frem til 1990 havde ansvaret for miljøtilsynet. Fra 1990 til 2005 var hun afdelingsleder i Fyns Amt med ansvar for bl.a. jordforurening og grundvandsbeskyttelse. Siden 2005 har hun været sekretariatsleder for MiljøForum Fyn, men har p.t. orlov fra stillingen.

Siden 1988 har hun været aktiv i Danmarks Naturfredningsforening, bl.a. som forretningsudvalgsmedlem fra 1997 og vicepræsident fra 2000. Fra 22. april 2006 til 7. april 2018 var hun foreningens præsident og desuden formand for Danmarks Naturfond. 

Privat er hun bosiddende i Gudbjerg på Sydfyn, hvor hun driver et økologisk landbrug med sin mand.

Kilder og eksterne henvisninger 
 Om Ella Maria Bisschop-Larsen på Danmarks Naturfredningsforenings hjemmeside 

Biologer fra Danmark
Formænd for Danmarks Naturfredningsforening
Personer i Kraks Blå Bog
Fauxbourdon

Fauxbourdon (fr. faux bourdon; it. falso bordone, "falsk bas") er en satsteknik som blev brugt i vokalkompositioner i 1400-tallet, specielt i den burgundiske skole. Guillaume Dufay brugte denne teknik og kan have været opfinderen.

I sin enkleste form består fauxbourdon af cantus firmus og to andre stemmer en sekst og en ren kvart under. For at undgå monotoni, eller for at skabe en kadence springer den laveste stemme ned til oktaven, og en af de akkompagnerende stemmer kan få små forsiringer. Sædvanligvis blev fauxbourdon-teknikken blot brugt i mindre dele af en komposition.

Se også
 Hucbald – Organum

Musikteori
Musikudtryk
Musikalske former
Gevær M. 1889

Gevær M. 1889 var den danske hærs primære infanterivåben fra 1889 til 1950. Geværet var en repeterriffel kaliber 8 mm og med magasin til 5 patroner. Geværet var opbygget på grundlag af det norske Krag-Jørgensen system. Det blev i Danmark fremstillet af Geværfabrikken Kjøbenhavn indtil 1910 og derefter af Hærens Tøjhus indtil 1923. Geværet var indtil 2. Verdenskrig teknisk på højde med de fleste andre geværer, der var i brug i Europa. Det var karakteriseret ved sin store længde på 133 cm, som medførte, at det havde en stor træfsikkerhed, også på større afstande, men som samtidig betød, at det var forholdsvis tungt og mindre håndterligt. Der blev bygget flere korte karabin-versioner af geværet, ligesom en del af de lange geværer i 1930´erne blev ombygget til karabiner. Det lange gevær blev fremstillet i alt i godt 120.000 eksemplarer. I løbet af den tyske besættelse af Danmark overtog Wehrmacht hele beholdningen af danske håndvåben. I de første år efter besættelsen benyttede den danske hær hovedsagelig britiske og svenske håndvåben, men den egentlige afløser for Gevær M. 1889 blev fra 1950 Garand-geværet, der kom til Danmark som en del af Marshall-hjælpen.

Rifler
Våben fra Danmark
Hereford United F.C.

Hereford United Football Club var en engelsk fodboldklub fra byen Hereford i regionen West Midlands. Klubben spillede i Conference National og havde hjemmebane på Edgar Street. Klubben blev grundlagt i 1921 og nedlagt i 2014 efter en konkurs. Efterfølgende blev Hereford F.C. dannet.

Kendte spillere 
  Steve Bull
  Bruno N'Gotty
  Ade Akinbiyi

Danske spillere 
  Ingen

Eksterne henvisninger 
Klubbens officielle hjemmeside 

Fodboldklubber i England
Etableret i 1924
Ophørt i 2014
Hereford
Forebyggelseskommissionen

Forebyggelseskommissionen var en kommission, der blev nedsat af regeringen i januar 2008. 

Kommissionen havde til opgave at analysere Danmarks udfordringer på folkesundhedsområdet samt at komme med forslag til hvilke områder, der fremover bør prioriteres i den forebyggende og sundhedsfremmende indsats. Målsætningen er at hæve middellevealderen med 3 år i løbet af det næste årti.

Kommissionen består af en formand og ni medlemmer udpeget af minister for sundhed og forebyggelse Jakob Axel Nielsen (K). 

Forebyggelseskommissionens konklusioner blev fremlagt på et pressemøde 21. april 2009. Det skete i form af 52 konkrete forslag til, hvordan målsætningen om at hæve middellevealderen kan indfries. Forslagene inkluderede bl.a. rygeforbud i det offentlige rum, højere afgifter på sukkerholdige fødevarer og cigaretter, ændring af aldersgrænsen for salg af alkohol fra 16 til 18 år samt gratis frugt og mere motion til skoleelever.

Medlemmer
 Mette Wier, ph.d. og direktør for Anvendt KommunalForskning (formand)
 Bente Klarlund Pedersen, professor, overlæge, dr. med.
 Morten Grønbæk, forskningschef, professor, dr. med 
 Jane Kraglund, sundhedsdirektør, cand.scient.pol.
 Erling Friis Poulsen, afdelingschef
 Bjarne Ibsen, forskningsleder, lektor
 Bo Johansen, regionsdirektør, cand.rer.soc.
 Thomas Pallesen, professor, ph.d.
 Palle Ørbæk, direktør, dr. med.
 Carsten Bjerg, koncernchef, Grundfos

Eksterne henvisninger
 Forebyggelseskommissionens hjemmeside 

Danske kommissioner
Politik i 2008
Politik i 2009
Sundhedspolitik
Sygdomsforebyggelse
Patientskadeankenævnet

Patientskadeankenævnet er en uafhængig domstolslignende myndighed under Ministeriet for Sundhed og Forebyggelse, der fungerer som klageinstans for Patienterstatningens afgørelser. Afgørelserne vedrører erstatning til patienter, der er blevet fejlbehandlet i sundhedsvæsenet.

Nævnet blev etableret 1. juli 1992 som følge af, at patientforsikringsloven trådte i kraft.

Patientskadeankenævnet blev nedlagt som selvstændig institution 1. januar 2011, da det blev lagt ind under Patientombuddet.

Danske ankenævn
Ministeriet for Sundhed og Forebyggelse
Northampton Town F.C.

Northampton Town Football Club er en engelsk fodboldklub fra byen Northampton i regionen East Midlands. Klubben spiller i landets tredjebedste række, Football League One, og har hjemmebane på Sixfields Stadium. Klubben blev grundlagt i 1897.

Kendte spillere 
  Kevin Hitchcock
  Des Lyttle 
  Adebayo Akinfenwa
  Phil Neal

Danske spillere 
  Poul Hübertz

Eksterne henvisninger 
Klubbens officielle hjemmeside

Fodboldklubber i England
Etableret i 1897
Northampton
Elitisme

Elitisme betegner kulturer, ideologier og politiske systemer, hvor magten ligger hos en elite.

Elite kan i denne sammenhæng forstås ret bredt og kan eksempelvis være den gruppe der har størst militær eller økonomisk magt, eller dem der har den bedste uddannelse eller faglige ekspertise. Man skelner mellem klassisk og moderne elitisme. Den klassiske elitisme opstod som reaktion på egalitære teorier. Den hævder at demokrati er en illusion, og at et elitært styre derfor ikke kan undgås, fordi det at opnå magt altid kræver, at man har gode færdigheder. Den moderne elitisme indebærer, at der er flere modstridende eliter, der konkurrerer om magten. 

I starten af det 20. århundrede formulerede den Østrigske økonom Joseph Schumpeter hvad han betegnede som "demokratisk elitisme".

Se også 
 Egalitarisme
 Populisme
 Pluralisme
 Fascisme
 Feudalisme

Litteratur 
 Amsden, Alice (2012): "The Role of Elites in Economic Development", Oxford University Press, med Alisa Di Caprio og James A. Robinson, 
 Heinrich Best, John Higley (2010): "Democratic Elitism: New Theoretical and Comparative Perspectives", BRILL, 
 Bottomore, T. (1993): "Elites and Society" (2. udgave), London: Routledge, 
 Ferran Requejo Coll (1991): "Elitist Democracy Or Liberal Democracy?: Schumpeter Revisited", Institut de Ciències Polítiques i Socials, 
 Mills, C. Wright (1956): "The Power Elite", . Et moderne hovedværk og studie af elitisme. Om den politiske, militære og økonomiske elite i USA.

Eksterne henvisninger 
 Peter Nedergaard: Pluralisme og elitisme – magt , Almen statskundskab 4

Styreformer
Politologi
Patienterstatning i Danmark

Den danske ordning om patienterstatning er reguleret af kapitel 3-5 i lov om klage- og erstatningsadgang inden for sundhedsvæsenet fra 2005, der i vid omfang viderefører reglerne fra lov om patientforsikring fra 1991 og lov om erstatning for lægemiddelskader fra 1995.

Hensigten med patienterstatningsordningen var at sikre patienternes muligheder for at få tilkendt erstatning for skader som følge af behandling på Danmarks sygehuse. Hidtil havde man kun været berettiget til erstatning, hvis man kunne bevise, at der var begået fejl af lægen. I 1970'erne og 1980'erne havde flere retssager vist, at det kunne være endog meget svært. Samtidig blev det opfattet som problematisk, at sagen skulle føres via domstolene. Med patientforsikringsloven etablerede man Patientforsikringen, der blev finansieret af de forsikringsselskaber eller selvforsikrede myndigheder, der dækkede skader efter loven, og som var obligatorisk.  Patientskadeankenævnet fungerede dengang som klageinstans for Patientforsikringens afgørelser. Ordningen blev videreført med klage- og erstatningsloven. Patientforsikringen skiftede navn til Patienterstatningen i 2014, hvilket medførte at Patientskadeankenævnets navn ændredes til Ankenævnet for Patienterstatningen samme år, og at alle henvisninger til Patientforsikringen i klage- og erstatningsloven i 2017 blev ændret til henvisninger til Patienterstatningen.

Erstatningens størrelse udmåles efter erstatningsansvarsloven.

Loven er senere udvidet, således at også privathospitaler og privatpraktiserende sundhedspersoner er omfattet. Dermed omfatter loven i dag hele sundhedssystemet.

Eksterne henvisninger
 Lov om klage- og erstatningsadgang inden for sundhedsvæsenet på Retsinformation

Danmarks love
Peterborough United F.C.

Peterborough United Football Club er en engelsk fodboldklub fra Peterborough, som spiller i landets tredjebedste række, League One.

Historie 
Peterborough United Football Club blev grundlagt i 1934 og blev herefter medlem af den semi-professionelle Midland League. Efter at have vundet Midland League fem gange i streg mellem 1955-60, blev Peterborough indlemmet i Football League i 1960. Peterborough vandt den fjerde bedste række, Fourth Division, i deres debutsæson i Football League i 1960-61 sæsonen. Peterborough scorede i denne sæson 134 mål, hvilke er en rekord for flest mål i en sæson i Football League, som stadig står den dag i dag.

Over de næste mange år havde Peterborough flere nedrykninger og oprykninger, da de sejlede mellem den trejde og fjerde bedste række. Klubben opnåede for første gang oprykning til den den næstbedste række i 1992, men efter at have rykket ned i 1994 og 1997, var de tilbage i den fjerde bedste række.

Peterborough rykkede i 2007-08 op til League One, og i den næste sæson rykkede de op igen til Championship. De rykkede ned til League One igen i 2013, og spillede der frem til 2020-21 sæsonen, hvor at de rykkede op igen. Det blev dog kun til en sæson tilbage i Championship, før de rykkede direkte ned igen i 2021-22 sæsonen.

Nuværende spillertrup

Kilder

Eksterne henvisninger 

Fodboldklubber i England
Etableret i 1934
Peterborough
Bosse (amerikansk musiker)

Richard A. Bosse er en amerikansk musiker som udgiver musik under navnet Bosse. Hans musik er blevet beskrevet som "den mest kolde form for akustisk funeral folk", "trøstesløs eksperimentel akustisk ambient" og "minimalistisk akustisk musik" med fokus på at emulere en følelse af melankoli og nostalgi. Han har i øjeblikket kontrakt med pladeselskabet Those Opposed Records, som har udgivet hans debutalbum Echoes of the Forgotten i 2008 som første del af samlingen Desolation Propaganda. Forinden havde han udgivet en ep med titlen 3 (2007), der som kassettebånd blev distribueret af undergrundsdistributionen Choirs of Delusion samt medvirket på splitalbummet What Night Brings... (også kassette) med black metal-bandet Trancelike Void.

Diskografi

Studiealbum 
 2008: Echoes of the Forgotten

Ep'er 
 2007: 3

Splitalbum 
 2008: What Night Brings... (med Trancelike Void)

Fodnoter

Eksterne henvisninger 
 
 

Musikere fra USA
Personer fra New York
Stockport County F.C.

Stockport County Football Club er en engelsk fodboldklub fra byen Stockport,North West England. Klubben blev grundlagt i 1883 og har hjemmebane på Edgeley Park. Efter 110 år med ligafodbold, rykkede klubben ud af League Two efter sæsonen 2010-2011 og spiller efter endnu et nedryk nu i Conference North, den sjettebedste engelske række.

Kendte spillere 
  George Best

Eksterne henvisninger 

Klubbens officielle hjemmeside

Fodboldklubber i England
Etableret i 1883
Stockport